दृष्टिहीन पंच ने जुटाए सबूत, शिकायत की
पूर्व सरपंच भीम सिंह उइके के कार्यकाल में फर्जीवाड़े का आरोप
भास्कर संवाददाता | खंडवा
जनपद पंचायत पंधाना की ग्राम पंचायत पोखर कला। यहां 1992 में खोदे गए कुएं पर कपिलधारा में शामिल कर लिया। 25 हजार रुपए निकाल लिए। खर्च भी कर दिए। पहले से बने कुएं का कपिलधारा में मूल्यांकन कर दिया गया। उपयंत्री और पंचायत के प्रतिनिधि इस फर्जीवाड़ा में शामिल थे ही मॉनिटरिंग करने वाले जनपद और जिला पंचायत के अफसरों ने भी अनदेखी की। मात्र 5 प्रतिशत देख सकने वाले दिनेश पटेल को लोगों ने पंच चुना तो उनसे भ्रष्टाचार नहीं देखा जा सका। सबूत जुटाए और जन सुनवाई में शिकायत की है। जिला पंचायत सीईओ ने जांच के आदेश दिए हैं।
यह मामला पूर्व सरपंच भीम सिंह उइके और सचिव राजेश मालाकार के समय का है। पंच दिनेश पटेल ने बताया कि कमल पिता नारायण के खेत पर जो कुआं है व भूमि विकास बैंक से 1992 में ऋण लेकर खुदवाया गया। बैंक का ऋण इसका सबूत है। उसी कुएं को तत्कालीन सरपंच सचिव ने कपिलधारा में शामिल कराकर रुपए निकाल लिए। दिनेश पटेल ने प्रमाणों के साथ जन सुनवाई में शिकायत करते हुए कार्रवाई की मांग की है। जन सुनवाई में कुल 53 शिकायतें आईं।
कम मिली राहत राशि - जनसुनवाई में गरड़गांव के विनोद पिता ताराचंद, पुनासा के विजय सिंह, राजू, सीताराम, कंचन बाई बीड़ के विष्णु प्रसाद, तोरनिया के नंदकिशोर व रामशंकर , निहालवाड़ी के अनोखीलाल ने फसल खराब होने पर राहत राशि नहीं मिलने की शिकायत की। प्रभारी कलेक्टर तोमर ने तहसीलदारों को जांच करने और पात्र होने पर राहत राशि दिलाने को कहा। जनसुनवाई में पेंशन दिलाने और नहीं मिलने, इंदिरा आवास दिलाने संबंधी आवेदन बड़ी संख्या में आए।
hin_Deva bho_Deva mag_Deva hin_Deva hin_Deva hin_Deva